Марко Ганчев
Лешояд

chitanka.info

Къде живее?

В ни една

воюваща страна.

Живее той във тая,

живее и в оная,

ослушва се, следи

коя ще победи.

Убити дето падат,

над тях се вие лешоядът.

Но тихо не лети,

ами крещи,

че той е тоя,

що боя

ще довърши,

а не че просто дири мърши

и че е просто лешояд.

Ей за това

най-много ме е яд.

1963

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.